CELEX: 32014R1059
Language: el
Date: 2014-10-08 00:00:00
Title: Εκτελεστικός κανονισμός (ΕΕ) αριθ. 1059/2014 της Επιτροπής,, της 8ης Οκτωβρίου 2014 , σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

9.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 293/15
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1059/2014 ΤΗΣ ΕΠΙΤΡΟΠΉΣ,
   της 8ης Οκτωβρίου 2014
   σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 329/2007 του Συμβουλίου, της 27ης Μαρτίου 2007, για την επιβολή περιοριστικών μέτρων κατά της Λαϊκής Δημοκρατίας της Κορέας (1), και ιδίως το άρθρο 13 παράγραφος 1 στοιχεία δ) και ε),
   Εκτιμώντας τα ακόλουθα:
   
               (1)
            
            
               Το παράρτημα IV του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων με βάση τις αποφάσεις της Επιτροπής Κυρώσεων που συγκροτήθηκε δυνάμει της απόφασης 1718(2006) του Συμβουλίου Ασφαλείας των Ηνωμένων Εθνών όσον αφορά τη Λαϊκή Δημοκρατία της Κορέας (η Επιτροπή Κυρώσεων) ή του Συμβουλίου Ασφαλείας των ΗΕ (ΣΑΗΕ) σύμφωνα με την παράγραφο 8 στοιχείο δ) της απόφασης 1718(2006) ΣΑΗΕ, τα οποία αφορά η δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (2)
            
            
               Στις 28 Ιουλίου 2014, η Επιτροπή Κυρώσεων ενέκρινε την προσθήκη νέας οντότητας στον ενοποιημένο κατάλογό της προσώπων και οντοτήτων που υπόκεινται σε περιοριστικά μέτρα. Το παράρτημα IV του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων που κατονομάστηκαν από το Συμβούλιο σύμφωνα με το άρθρο 15 παράγραφος 1 στοιχείο α) της απόφασης 2013/183/ΚΕΠΠΑ του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας (2) σύμφωνα με τις αποφάσεις της Επιτροπής Κυρώσεων ή του ΣΑΗΕ. Το παράρτημα IV θα πρέπει να επικαιροποιηθεί αναλόγως.
            
         
               (3)
            
            
               Στις 30 Ιουλίου 2014, η Επιτροπή Κυρώσεων επικαιροποίησε τα αναγνωριστικά στοιχεία όσον αφορά ορισμένα πρόσωπα και οντότητες που υπόκεινται σε περιοριστικά μέτρα. Στις 8ης Οκτωβρίου 2014, με βάση την απόφαση της Επιτροπής Κυρώσεων, το Συμβούλιο αποφάσισε (3) να τροποποιήσει τις πληροφορίες που αφορούν ορισμένες οντότητες στον κατάλογο των προσώπων, οντοτήτων και φορέων την οποία αφορά η δέσμευση κεφαλαίων και οικονομικών πόρων. Συνεπώς, το παράρτημα IV του εν λόγω κανονισμού θα πρέπει να τροποποιηθεί αναλόγως.
            
         
               (4)
            
            
               Το παράρτημα V του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και οργανισμών που δεν απαριθμούνται στον παράρτημα IV τα οποία, σύμφωνα με το άρθρο 15 παράγραφος 1 στοιχείο β) της απόφασης 2013/183/ΚΕΠΠΑ του Συμβουλίου έχουν κατονομασθεί από το Συμβούλιο. Στις 9 Οκτωβρίου 2014 το Συμβούλιο αποφάσισε να διαγράψει ένα πρόσωπο που περιλαμβάνεται στο παράρτημα V. Το παράρτημα V θα πρέπει συνεπώς να τροποποιηθεί.
            
         
               (5)
            
            
               Ο παρών κανονισμός πρέπει να τεθεί σε ισχύ αμέσως, ώστε να διασφαλισθεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   O κανονισμός (ΕΚ) αριθ. 329/2007 τροποποιείται ως εξής:
   
               (1)
            
            
               Το παράρτημα IV τροποποιείται σύμφωνα με το παράρτημα I του παρόντος κανονισμού.
            
         
               (2)
            
            
               Το παράρτημα V τροποποιείται σύμφωνα με το παράρτημα II του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8ης Οκτωβρίου 2014.
      
         
            Για την Επιτροπή,
         
         
            Εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 88 της 29.3.2007, σ. 1.
   
      (2)  ΕΕ L 111 της 23.4.2013, σ. 52.
   
      (3)  Απόφαση 2014/700/ΚΕΠΠΑ του Συμβουλίου, της 8ης Οκτωβρίου 2014, για την τροποποίηση της απόφασης 2013/183/ΚΕΠΠΑ σχετικά με περιοριστικά μέτρα κατά της Λαϊκής Δημοκρατίας της Κορέας (βλ. σελίδα 34 της παρούσας Επίσημης Εφημερίδας).
   
      ΠΑΡΑΡΤΗΜΑ I
      Το παράρτημα IV του κανονισμού (ΕΚ) αριθ. 329/2007 τροποποιείται ως εξής:
      
                  (1)
               
               
                  Υπό τον τίτλο «Β. Νομικά πρόσωπα, οντότητες και φορείς» προστίθεται η ακόλουθη καταχώριση:
                  
                              «20)
                           
                           
                              Ocean Maritime Management Company, Limited (OMM) (γνωστή και ως OMM). Διεύθυνση: α) Donghung Dong, Central District, PO Box 120, Pyongyang, ΛΔΚ· β) Dongheung-dong Changgwang Street, Chung-Ku, PO Box 125, Pyongyang, ΛΔΚ. Άλλες πληροφορίες: α) Αριθμός Διεθνή Ναυτιλιακού Οργανισμού (IMO): 1790183· β) Η Ocean Maritime Management Company, Limited είναι ο φορέας εκμετάλλευσης/διαχείρισης του πλοίου Chong Chon Gang. Έπαιξε βασικό ρόλο στη μεταφορά κρυμμένου φορτίου όπλων και σχετικού εξοπλισμού από την Κούβα στη ΛΔΚ τον Ιούλιο του 2013. Με την ιδιότητά της αυτή, η εταιρεία Ocean Maritime Management Company, Limited συνέβαλε σε δραστηριότητες που απαγορεύονται δυνάμει των αποφάσεων, συγκεκριμένα του εμπάργκο όπλων που έχει επιβληθεί με την απόφαση 1718 (2006), όπως τροποποιήθηκε από την απόφαση 1874 (2009) και στην καταστρατήγηση των μέτρων που επιβάλλονται από τις ως άνω αποφάσεις. Ημερομηνία κατονομασίας: 30.7.2014.»
                           
                        
            
                  (2)
               
               
                  Υπό τον τίτλο «Α. Φυσικά πρόσωπα» οι ακόλουθες καταχωρίσεις αντικαθίστανται με επικαιροποιημένα αναγνωριστικά στοιχεία:
                  
                              α)
                           
                           
                              Η καταχώριση «Ri Je-son (γνωστός και ως Ri Che-son). Έτος γέννησης: 1938. Αρμοδιότητα: Διευθυντής του General Bureau of Atomic Energy (GBAE), κεντρικού οργανισμού που διευθύνει το πυρηνικό πρόγραμμα της Λαϊκής Δημοκρατίας της Κορέας. Άλλες πληροφορίες: διευκολύνει σειρά πυρηνικών δραστηριοτήτων, καθώς και τη διαχείριση, από μέρους του GBAE, του Κέντρου Πυρηνικών Ερευνών της Yongbyon (Yongbyon Nuclear Research Centre) και της Namchongang Trading Corporation. Ημερομηνία κατονομασίας: 16.7.2009.» αντικαθίσταται από τα ακόλουθα:
                              «Ri Je-son (γνωστός και ως Ri Che-son). Έτος γέννησης: 1938. Θέση: Υπουργός Βιομηχανίας Ατομικής Ενέργειας από τον Απρίλιο του 2014. Πρώην διευθυντής του General Bureau of Atomic Energy (GBAE), κεντρικού οργανισμού που διευθύνει το πυρηνικό πρόγραμμα της Λαϊκής Δημοκρατίας της Κορέας. Άλλες πληροφορίες: διευκολύνει σειρά πυρηνικών δραστηριοτήτων, καθώς και τη διαχείριση, από μέρους του GBAE, του Κέντρου Πυρηνικών Ερευνών της Yongbyon (Yongbyon Nuclear Research Centre) και της Namchongang Trading Corporation. Ημερομηνία κατονομασίας: 16.7.2009.»
                           
                        
                              β)
                           
                           
                              Η καταχώριση «Chang Myong-Chin (άλλως Jang Myong-Jin). Θέση: Γενικός Διευθυντής του δορυφορικού σταθμού εκτόξευσης Sohae. Έτος γέννησης: α) 1966, β) 1965. Ημερομηνία κατονομασίας: 22.1.2013.» αντικαθίσταται από τα ακόλουθα:
                              «Chang Myong-Chin (άλλως Jang Myong-Jin). Θέση: Γενικός Διευθυντής του δορυφορικού σταθμού εκτόξευσης Sohae και επικεφαλής του κέντρου εκτόξευσης όπου πραγματοποιήθηκαν οι εκτοξεύσεις της 13ης Απριλίου και 12ης Δεκεμβρίου 2012. Ημερομηνία γέννησης: α) 19.2.1968· β) 1965· γ) 1966. Άλλες πληροφορίες: Φύλο: άρρεν. Ημερομηνία κατονομασίας: 22.1.2013.»
                           
                        
                              γ)
                           
                           
                              Η καταχώριση «Ra Ky'ong-Su.» Θέση: αξιωματούχος της τράπεζας Tanchon Commercial Bank (TCB). Ημερομηνία κατονομασίας: 22.1.2013.» αντικαθίσταται από τα ακόλουθα:
                              «Ra Ky'ong-Su (γνωστός και ως Ra Kyung-Su). Θέση: αξιωματούχος της τράπεζας Tanchon Commercial Bank (TCB). Ημερομηνία γέννησης: 4.6.1954. Αριθ. διαβατηρίου: 645120196. Άλλες πληροφορίες: Φύλο: άρρεν. Ημερομηνία κατονομασίας: 22.1.2013.»
                           
                        
                              δ)
                           
                           
                              Η καταχώριση «Kim Kwang-il.» Θέση: αξιωματούχος της τράπεζας Tanchon Commercial Bank (TCB). Ημερομηνία κατονομασίας: 22.1.2013.» αντικαθίσταται από τα ακόλουθα:
                              «Kim Kwang-il. Θέση: αξιωματούχος της τράπεζας Tanchon Commercial Bank (TCB). Ημερομηνία γέννησης: 1.9.1969. Αριθ. διαβατηρίου: PS381420397. Άλλες πληροφορίες: Φύλο: άρρεν. Ημερομηνία κατονομασίας: 22.1.2013.»
                           
                        
            
                  3.
               
               
                  Υπό τον τίτλο «B. Νομικά πρόσωπα, οντότητες και φορείς» οι ακόλουθες καταχωρίσεις αντικαθίστανται με επικαιροποιημένα αναγνωριστικά στοιχεία:
                  
                              α)
                           
                           
                              Η καταχώριση «1) Korea Mining Development Trading Corporation [γνωστή και ως α) CHANGGWANG SINYONG CORPORATION, β) EXTERNAL TECHNOLOGY GENERAL CORPORATION, γ) DPRKN MINING DEVELOPMENT TRADING COOPERATION, δ) “KOMID”). Διεύθυνση: Central District, Pyongyang, ΛΔΚ. Άλλες πληροφορίες: Ένας από τους μεγαλύτερους εμπόρους όπλων και κυριότερος εξαγωγέας εμπορευμάτων και εξοπλισμού που συνδέονται με βαλλιστικούς πυραύλους και συμβατικά όπλα. Ημερομηνία κατονομασίας: 24.4.2009.» αντικαθίσταται από τα ακόλουθα:
                              
                                          «1)
                                       
                                       
                                          Korea Mining Development Trading Corporation (γνωστή κ αι ως α) CHANGGWANG SINYONG CORPORATION· β) EXTERNAL TECHNOLOGY GENERAL CORPORATION· γ) DPRKN MINING DEVELOPMENT TRADING COOPERATION· δ) “KOMID”). Διεύθυνση: Central District, Pyongyang, ΛΔΚ. Άλλες πληροφορίες: ένας από τους μεγαλύτερους εμπόρους όπλων και κυριότερος εξαγωγέας εμπορευμάτων και εξοπλισμού που συνδέονται με βαλλιστικούς πυραύλους και συμβατικά όπλα. Ημερομηνία κατονομασίας: 16.7.2009.»
                                       
                                    
                        
                              β)
                           
                           
                              Η καταχώριση «9) Amroggang Development Banking Corporation (γνωστή και ως α) AMROGGANG DEVELOPMENT BANK· β) AMNOkKANG DEVELOPMENT BANK). Διεύθυνση: Tongan-dong, Pyongyang, ΛΔΚ Ημερομηνία κατονομασίας: 2.5.2012.» αντικαθίσταται από τα ακόλουθα:
                              
                                          «9)
                                       
                                       
                                          Amroggang Development Banking Corporation (γνωστή και ως α) AMROGGANG Development Bank· β) Amnokkang Development Bank). Διεύθυνση: Tongan-dong, Pyongyang, ΛΔΚ Άλλες πληροφορίες: Η Amroggang, που ιδρύθηκε το 2006, είναι εταιρεία που συνδέεται με την Tanchon Commercial Bank και διοικείται από υπαλλήλους της Tanchon. Η Tanchon συμμετέχει στη χρηματοδότηση των πωλήσεων βαλλιστικών πυραύλων της KOMID και επίσης εμπλέκεται στις σχετικές με βαλλιστικούς πυραύλους συναλλαγές της KOMID με τον Βιομηχανικό Όμιλο Shahid Hemmat (SHIG) του Ιράν. Η Tanchon Commercial Bank κατονομάστηκε από την επιτροπή τον Απρίλιο του 2009 και αποτελεί την κύρια χρηματοοικονομική οντότητα της ΛΔΚ για τις πωλήσεις συμβατικών όπλων, βαλλιστικών πυραύλων και αγαθών που σχετίζονται με τη συναρμολόγηση και την κατασκευή των όπλων αυτών. Η KOMID κατονομάστηκε από την επιτροπή κυρώσεων τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Στην απόφαση 1737 (2006) το Συμβούλιο Ασφαλείας κατονόμασε την SHIG ως οντότητα που συμμετέχει στο πρόγραμμα βαλλιστικών πυραύλων του Ιράν. Ημερομηνία κατονομασίας: 2.5.2012.»
                                       
                                    
                        
                              γ)
                           
                           
                              Η καταχώριση «10) Green Pine Associated Corporation (γνωστή και ως α) CHO'NGSONG UNITED TRADING COMPANY· β) CHONGSONG YONHAP· γ) CH'O'NGSONG YO'NHAP· δ) CHOSUN CHAWO'N KAEBAL T'UJA HOESA· ε) JINDALLAE· στ) KU'MHAERYONG COMPANY LTD· ζ) NATURAL RESOURCES DEVELOPMENT AND INVESTMENT CORPORATION· η) SAEINGP'IL COMPANY). Διεύθυνση: α) c/o Reconnaissance General Bureau Headquarters, Hyongjesan-Guyok, Pyongyang, Βόρειος Κορέα, β) Nungrado, Pyongyang, ΛΔΚ. Ημερομηνία κατονομασίας: 2.5.2012.» αντικαθίσταται από τα ακόλουθα:
                              
                                          «10)
                                       
                                       
                                          Green Pine Associated Corporation (γνωστή και ως α) CHO'NGSONG UNITED TRADING COMPANY· β) CHONGSONG YONHAP· γ) CH'O'NGSONG YO'NHAP· δ) CHOSUN CHAWO'N KAEBAL T'UJA HOESA· ε) JINDALLAE· στ) KU'MHAERYONG COMPANY LTD· ζ) NATURAL RESOURCES DEVELOPMENT AND INVESTMENT CORPORATION· η) SAEINGP'IL COMPANY). Διεύθυνση: α) c/o Reconnaissance General Bureau Headquarters, Hyongjesan-Guyok, Pyongyang, Βόρειος Κορέα, β) Nungrado, Pyongyang, ΛΔΚ. Άλλες πληροφορίες: Η Green Pine Associated Corporation (“Green Pine”) έχει αναλάβει πολλές από τις δραστηριότητες της Korea Mining Development Trading Corporation (KOMID). Η KOMID κατονομάστηκε από την επιτροπή τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζεται με βαλλιστικούς πυραύλους και συμβατικά όπλα. Η Green Pine είναι επίσης υπεύθυνη για τις μισές περίπου εξαγωγές όπλων και συναφούς υλικού από τη ΛΔΚ. Η Green Pine έχει επιλεγεί για επιβολή κυρώσεων λόγω εξαγωγής όπλων ή συναφούς υλικού από τη Βόρεια Κορέα. Η Green Pine ειδικεύεται στην παραγωγή στρατιωτικών θαλάσσιων σκαφών και οπλισμών, όπως υποβρύχια, πολεμικά σκάφη και πυραυλικά συστήματα, και έχει εξαγάγει τορπίλες και τεχνική βοήθεια σε ιρανικές εταιρείες που συνδέονται με την άμυνα. Ημερομηνία κατονομασίας: 2.5.2012.»
                                       
                                    
                        
                              δ)
                           
                           
                              Η καταχώριση «11) Korea Heungjin Trading Company (γνωστή και ως α) HUNJIN TRADING CO.· β) KOREA HENJIN TRADING CO.· γ) KOREA HENGJIN TRADING COMPANY). Διεύθυνση: Pyongyang, ΛΔΚ Ημερομηνία κατονομασίας: 2.5.2012.» αντικαθίσταται από τα ακόλουθα:
                              
                                          «11)
                                       
                                       
                                          Korea Heungjin Trading Company (γνωστή και ως α) HUNJIN TRADING CO.· β) KOREA HENJIN TRADING CO.· γ) KOREA HENGJIN TRADING COMPANY). Διεύθυνση: Pyongyang, ΛΔΚ. Άλλες πληροφορίες: Η Korea Heungjin Trading Company χρησιμοποιείται από την KOMID για εμπορικούς σκοπούς. Υπάρχουν υποψίες ότι εμπλέκεται στην προμήθεια αγαθών που σχετίζονται με βαλλιστικούς πυραύλους στον Βιομηχανικό Όμιλο Shahid Hemmat (SHIG) του Ιράν. Η Heungjin έχει συνδεθεί με την KOMID και πιο συγκεκριμένα το τμήμα σύναψης συμβάσεων της KOMID. Η Heungjin χρησιμοποιήθηκε για την απόκτηση προηγμένης μονάδας ψηφιακού ελέγχου που βρίσκει εφαρμογές στον σχεδιασμό πυραύλων. Η KOMID κατονομάστηκε από την επιτροπή κυρώσεων τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Στην απόφαση 1737 (2006) το Συμβούλιο Ασφαλείας κατονόμασε την SHIG ως οντότητα που συμμετέχει στο πρόγραμμα βαλλιστικών πυραύλων του Ιράν. Ημερομηνία κατονομασίας: 2.5.2012.»
                                       
                                    
                        
                              ε)
                           
                           
                              Η καταχώριση «12) Korean Committee for Space Technology (γνωστή και ως α) DPRK Committee for Space Technology· β) Department of Space Technology of the DPRK· γ) Committee for Space Technology· δ) KCST). Διεύθυνση: Pyongyang, ΛΔΚ Ημερομηνία κατονομασίας: 22.1.2013.» αντικαθίσταται από τα ακόλουθα:
                              
                                          «12)
                                       
                                       
                                          Korean Committee for Space Technology (γνωστή και ως α) DPRK Committee for Space Technology· β) Department of Space Technology of the DPRK· γ) Committee for Space Technology· δ) KCST). Διεύθυνση: Pyongyang, ΛΔΚ. Άλλες πληροφορίες: Η Επιτροπή Διαστημικής Τεχνολογίας της Κορέας (KCST) ενορχήστρωσε τις εκτοξεύσεις της ΛΔΚ στις 13 Απριλίου και 12 Δεκεμβρίου 2012 μέσω του δορυφορικού κέντρου ελέγχου και του σταθμού εκτόξευσης Sohae. Ημερομηνία κατονομασίας: 22.1.2013.»
                                       
                                    
                        
                              στ)
                           
                           
                              Η καταχώριση «13) Bank of East Land (γνωστή και ως α) Dongbang BANK· β) TONGBANG U'NHAENG· γ) TONGBANG BANK). Διεύθυνση: P.O. Box 32, BEL Building, Jonseung-Dung, Moranbong District, Pyongyang, ΛΔΚ Ημερομηνία κατονομασίας: 22.1.2013.» αντικαθίσταται από τα ακόλουθα:
                              
                                          «13)
                                       
                                       
                                          Bank of East Land (γνωστή και ως α) Dongbang BANK· β) TONGBANG U'NHAENG· γ) TONGBANG BANK). Διεύθυνση: P.O. Box 32, BEL Building, Jonseung-Dung, Moranbong District, Pyongyang, ΛΔΚ Άλλες πληροφορίες: Το χρηματοπιστωτικό ίδρυμα Bank of East Land της ΛΔΚ διευκολύνει τις συναλλαγές όπλων για λογαριασμό και υπέρ του κατασκευαστή και εξαγωγέα όπλων Green Pine Associated Corporation (Green Pine). Η Bank of East Land συνεργάστηκε ενεργά με την Green Pine για τη μεταφορά κεφαλαίων κατά τρόπο που να παρακάμπτει τις κυρώσεις. Το 2007 και το 2008, η Bank of East Land διευκόλυνε τις συναλλαγές στις οποίες ενέχεται η Green Pine και ιρανικοί χρηματοδοτικοί οργανισμοί, μεταξύ άλλων η Bank Melli και η Bank Sepah. Με την απόφαση 1747 (2007), το Συμβούλιο Ασφαλείας κατονόμασε την Bank Sepah ως οντότητα που παρέχει συνδρομή στο πρόγραμμα βαλλιστικών πυραύλων του Ιράν. Η Green Pine κατονομάστηκε από την επιτροπή κυρώσεων τον Απρίλιο 2012. Ημερομηνία κατονομασίας: 22.1.2013.»
                                       
                                    
                        
                              ζ)
                           
                           
                              Η καταχώριση «14) Korea Kumryong Trading Corporation. Ημερομηνία κατονομασίας: 22.1.2013.» αντικαθίσταται από τα ακόλουθα:
                              
                                          «14)
                                       
                                       
                                          Korea Kumryong Trading Corporation. Άλλες πληροφορίες: Χρησιμοποιείται ως ψευδώνυμο από την Korea Mining Development Trading Corporation (KOMID) για τη διεξαγωγή δραστηριοτήτων προμηθειών. Η KOMID κατονομάστηκε από την επιτροπή κυρώσεων τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Ημερομηνία κατονομασίας: 22.1.2013.»
                                       
                                    
                        
                              η)
                           
                           
                              Η καταχώριση «15) Tosong Technology Trading Corporation. Διεύθυνση: Pyongyang, ΛΔΚ Ημερομηνία κατονομασίας: 22.1.2013.» αντικαθίσταται από τα ακόλουθα:
                              
                                          «15)
                                       
                                       
                                          'Tosong Technology Trading Corporation. Διεύθυνση: Pyongyang, ΛΔΚ. Άλλες πληροφορίες: Η Korea Mining Development Corporation (KOMID) είναι η μητρική εταιρεία της Tosong Technology Trading Corporation. Η KOMID κατονομάστηκε από την επιτροπή κυρώσεων τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Ημερομηνία κατονομασίας: 22.1.2013.»
                                       
                                    
                        
                              θ)
                           
                           
                              Η καταχώριση «16) Korea Ryonha Machinery Joint Venture Corporation [γνωστή και ως α) Chosun Yunha Machinery Joint Operation Company· β) Korea Ryenha Machinery J/V Corporation· γ) Ryonha Machinery Joint Venture Corporation· δ) Ryonha Machinery Corporation· ε) Ryonha Machinery· στ) Ryonha Machine Tool· ζ) Ryonha Machine Tool Corporation· η) Ryonha Machinery Corp· θ) Ryonhwa Machinery Joint Venture Corporation· ι) Ryonhwa Machinery JV· ια) Huichon Ryonha Machinery General Plant· ιβ) Unsan· ιγ) Unsan Solid Tools· και ιδ) Millim Technology Company). Διεύθυνση: α) Tongan-dong, Central District, Pyongyang, ΛΔΚ· β) Mangungdae-gu, Pyongyang, ΛΔΚ· γ) Mangyongdae District, Pyongyang, ΛΔΚ. Άλλες πληροφορίες: Διευθύνσεις e-mail: α) ryonha@silibank.com· sjc- 117@hotmail.com· και β) millim@silibank.com. Αριθμοί τηλεφώνου: α) 850-2-18111· β) 850-2-18111-8642· και γ) 850-2-18111-381-8642. Αριθμός φαξ: 850-2-381-4410. Ημερομηνία κατονομασίας: 22.1.2013.» αντικαθίσταται από τα ακόλουθα:
                              
                                          «16)
                                       
                                       
                                          Korea Ryonha Machinery Joint Venture Corporation (γνωστή και ως α) Chosun Yunha Machinery Joint Operation Company· β) Korea Ryenha Machinery J/V Corporation· γ) Ryonha Machinery Joint Venture Corporation· δ) Ryonha Machinery Corporation· ε) Ryonha Machinery· στ) Ryonha Machine Tool· ζ) Ryonha Machine Tool Corporation· η) Ryonha Machinery Corp· θ) Ryonha Machinery Joint Venture Corporation· ι) Ryonhwa Machinery JV· ια) Huichon Ryonha Machinery General Plant· ιβ) Unsan· ιγ) Unsan Solid Tools· και ιδ) Millim Technology Company). Διεύθυνση: α) Tongan-dong, Central District, Pyongyang, ΛΔΚ· β) Mangungdae-gu, Pyongyang, ΛΔΚ· γ) Mangyongdae District, Pyongyang, ΛΔΚ. Άλλες πληροφορίες: Διευθύνσεις e-mail: α) ryonha@silibank.com β) sjc-117@hotmail.com γ) millim@silibank.com. Αριθμοί τηλεφώνου: α) 850-2-18111· β) 850-2-18111-8642· γ) 850-2-18111-381-8642. Αριθμός φαξ: 850-2-381-4410. Η Korea Ryonbong General Corporation είναι η μητρική εταιρεία της Korea Ryonha Machinery Joint Venture Corporation. Η Korea Ryonbong General Corporation κατονομάστηκε από την επιτροπή τον Απρίλιο 2009 και είναι όμιλος επιχειρήσεων του αμυντικού τομέα, ειδικευμένος στις αγορές για τις αμυντικές βιομηχανίες της ΛΔΚ και στην υποστήριξη των πωλήσεων στρατιωτικών ειδών από τη χώρα αυτήν. Ημερομηνία κατονομασίας: 22.1.2013.»
                                       
                                    
                        
                              ι)
                           
                           
                              Η καταχώριση «17) Leader (Hong Kong) International (γνωστή και ως Leader International Trading Limited). Διεύθυνση: Room 1610 Nan Fung Tower, 173 Des Voeux Road, Χόνγκ Κόνγκ Ημερομηνία κατονομασίας: 22.1.2013.» αντικαθίσταται από τα ακόλουθα:
                              
                                          «17)
                                       
                                       
                                          Leader (Hong Kong) International (γνωστή και ως α) Leader International Trading Limited· β) Leader (Hong Kong) International Trading Limited). Διεύθυνση: LM-873, RM B, 14/F, Wah Hen Commercial Centre, 383 Hennessy Road, Wanchai, Hong Kong, Κίνα Άλλες πληροφορίες: α) Αριθμός καταχώρισης της εταιρείας στο Hong Kong: 1177053· β) Διευκολύνει μεταφορές εξ ονόματος της Korea Mining Development Trading Corporation (KOMID). Η KOMID κατονομάστηκε από την επιτροπή κυρώσεων τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Ημερομηνία κατονομασίας: 22.1.2013.»
                                       
                                    
                        
                              ια)
                           
                           
                              Η καταχώριση «18) Second Academy of Natural Sciences (Δεύτερη Ακαδημία Φυσικών Επιστημών) (άλλως α) 2nd Academy of Natural Sciences· β) Che 2 Chayon Kwahakwon· γ) Academy of Natural Sciences (Ακαδημία Φυσικών Επιστημών)· δ) Chayon Kwahak-Won· National Defense Academy (Εθνική Ακαδημία Άμυνας)· ε) Kukpang Kwahak-Won· στ) Second Academy of Natural Sciences Research Institute· ζ) Sansri). Διεύθυνση: Pyongyang, ΛΔΚ Ημερομηνία κατονομασίας: 7.3.2013.» αντικαθίσταται από τα ακόλουθα:
                              
                                          «18)
                                       
                                       
                                          Second Academy of Natural Sciences (άλλως α) 2nd Academy of Natural Sciences· β) Che 2 Chayon Kwahakwon· γ) Academy of Natural Sciences (Ακαδημία Φυσικών Επιστημών)· δ) Chayon Kwahak-Won· ε) National Defense Academy (Εθνική Ακαδημία Άμυνας)· στ) Kukpang Kwahak-Won· ζ) Second Academy of Natural Sciences Research Institute· η) Sansri). Διεύθυνση: Pyongyang, ΛΔΚ. Άλλες πληροφορίες: Η Second Academy of Natural Sciences (Δεύτερη Ακαδημία Φυσικών Επιστημών) αποτελεί εθνικό οργανισμό υπεύθυνο για την έρευνα και την ανάπτυξη των προηγμένων οπλικών συστημάτων της ΛΔΚ, συμπεριλαμβανομένων των πυραύλων και ενδεχομένως των πυρηνικών όπλων. Η Δεύτερη Ακαδημία Φυσικών Επιστημών χρησιμοποιεί υπαγόμενους σε αυτήν οργανισμούς για να αποκτήσει τεχνολογία, εξοπλισμό και πληροφορίες από το εξωτερικό, μεταξύ άλλων, την Tangun Trading Corporation, με σκοπό τη χρησιμοποίησή τους στο πυραυλικό πρόγραμμα και ενδεχομένως στα προγράμματα πυρηνικών όπλων της ΛΔΚ. Η Tangun Trading Corporation κατονομάστηκε από την επιτροπή τον Ιούλιο 2009 και είναι κυρίως υπεύθυνη για την προμήθεια υλικών και τεχνολογιών που υποστηρίζουν τα αμυντικά προγράμματα έρευνας και ανάπτυξης της ΛΔΚ, στα οποία περιλαμβάνονται, μεταξύ άλλων, προγράμματα και προμήθειες όπλων μαζικής καταστροφής και των φορέων τους, συμπεριλαμβανομένων υλικών που ελέγχονται ή απαγορεύονται δυνάμει των σχετικών πολυμερών συστημάτων ελέγχου. Ημερομηνία κατονομασίας: 7.3.2013.»
                                       
                                    
                        
                              ιβ)
                           
                           
                              Η καταχώριση«19) Korea Complex Equipment Import Corporation. Άλλες πληροφορίες: Η Korea Ryonbong General Corporation είναι μητρική εταιρεία της Korea Complex Equipment Import Corporation. Τοποθεσία: Rakwon-dong, Επαρχία Pothonggang, Pyongyang, ΛΔΚ. Ημερομηνία κατονομασίας: 7.3.2013.» αντικαθίσταται από τα ακόλουθα:
                              
                                          «19)
                                       
                                       
                                          Korea Complex Equipment Import Corporation. Διεύθυνση: Rakwon-dong, Pothonggang District, Pyongyang, ΛΔΚ. Άλλες πληροφορίες: Η Korea Ryonbong General Corporation είναι η μητρική εταιρεία της Korea Complex Equipment Import Corporation και είναι όμιλος επιχειρήσεων του αμυντικού τομέα, ειδικευμένος στις αγορές για τις αμυντικές βιομηχανίες της ΛΔΚ και στην υποστήριξη των πωλήσεων στρατιωτικών ειδών από τη χώρα αυτήν. Ημερομηνία κατονομασίας: 7.3.2013.»
                                       
                                    
                        
            
   
      ΠΑΡΑΡΤΗΜΑ II
      Το παράρτημα V του κανονισμού (ΕΚ) αριθ. 329/2007 τροποποιείται ως εξής:
      Η ακόλουθη καταχώριση υπό τον τίτλο «Β. Νομικά πρόσωπα, οντότητες και φορείς που αναφέρονται στο άρθρο 6 παράγραφος 2 στοιχείο α)» διαγράφεται:
      
         
                      
                  
                  
                     Ονοματεπώνυμο (και ενδεχόμενα προσωνύμια)
                  
                  
                     Αναγνωριστικά στοιχεία
                  
                  
                     Αιτιολογία
                  
               
                     «1.
                  
                  
                     JON Pyong-ho
                  
                  
                     Έτος γέννησης: 1926.
                  
                  
                     Γραμματέας της Κεντρικής Επιτροπής του Κόμματος των Εργαζομένων της Κορέας, Επικεφαλής του Τμήματος της Κεντρικής Επιτροπής που αφορά την βιομηχανία εφοδιασμού σε στρατιωτικά είδη η οποία ελέγχει την Δεύτερη Οικονομική Επιτροπή της Κεντρικής Επιτροπής, μέλος της Εθνικής Επιτροπής Άμυνας.»